Απόστολος Παγκούτσος

Ο Απόστολος Παγκούτσος (1891 - 3 Μαΐου 1968) ήταν Έλληνας πολιτικός, που υπηρέτησε ως βουλευτής και ως υπουργός.

 Βιογραφία 
Ο Απόστολος Παγκούτσος ήταν αγρότης. Εξελέγη βουλευτής Τρικάλων το 1932 με το Λαϊκόν Κόμμα. Εξελέγη ξανά στις εκλογές του 1933 με το Αγροτικόν Κόμμα Ελλάδος, όμως ακυρώθηκε η εκλογή του στις 25 Ιουνίου 1933.http://www.hellenicparliament.gr/UserFiles/f3c70a23-7696-49db-9148-f24dce6a27c8/1822-1935.pdf Μητρώο πληρεξουσίων, γερουσιαστών και βουλευτών 1822-1935], Αθήνα 1986, Βουλή των Ελλήνων, σελ. 129 (αριθμ. 1151)  
Ήταν ηγετικό στέλεχος του Αγροτικού Κόμματος Ελλάδος μαζί με το Νικόλαο Ματούση.εφημερίδα Ριζοσπάστης, Φύλλο: 22 Μαΐου 1936, Σελίδα 3, ανακτήθηκε 3 Ιανουαρίου 2016] Με το Αγροτικό Κόμμα εξελέγη βουλευτής Τρικάλων το 1936 και ανέλαβε την ηγεσία του κόμματος. Στις εκλογές του 1952 το Αγροτικό Κόμμα απέτυχε να εκλέξει βουλευτές. 

Στη συνέχεια ο Παγκούτσος εντάχθηκε στην Ένωση Κέντρου, με την οποία εξελέγη βουλευτής Τρικάλων το 1961, το 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 84, αρ. 805).

Αποχώρησε από την Ένωση Κέντρου μαζί με περί τους 40 βουλευτές, στα γεγονότα που έγιναν γνωστά ως Αποστασία του 1965.Έκθεση - ντοκουμέντο του σταθμάρχη της CΙΑ για την πλειονότητα των αποστατών ένα χρόνο μετά τα γεγονότα του 1965 , Έθνος, 17 Μαΐου 2008, ανάκτηση 3 Ιανουαρίου 2016..

Χρημάτισε υπουργός Γεωργίας (17 Σεπτεμβρίου 1965 ως 5 Οκτωβρίου 1965) και άνευ Χαρτοφυλακίου (5 Οκτωβρίου 1965 - 22 Δεκεμβρίου 1965) στην κυβέρνηση του Στέφανου Στεφανόπουλου. 

Μετά αποσύρθηκε από την πολιτική.Λάζαρου Λασκαρίδη, Τι απέγιναν οι αποστάτες , 17 Ιουλίου 2011, ανάκτηση 3 Ιανουαρίου 2016. Ήταν παντρεμένος με παιδιά.

Ο Παγκούτσος απεβίωσε σε ηλικία 77 ετών. Κηδεύτηκε από τον ιερό ναό Αγίου Νικολάου των Αχαρνών στις 4 Μαΐου 1968.Έθνος, Κηδείαι, 4-5-1968, σελ. 10.

 Παραπομπές 

Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Αγροτικό Κόμμα Ελλάδος
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές εκλεγμένοι με την Ένωση Κέντρου
Κατηγορία:Αγρότες